पांच ग्राम स्मैक ले जा रहा युवक गिरफ्तार
भास्कर संवाददाता | भीलवाड़ा/खटवाड़ा
बीगोदके चमन चौराहा से पांच ग्राम स्मैक सहित नंदराय के युवक को पुलिस ने गिरफ्तार किया। स्मैक की कीमत करीब 50 हजार रुपए बताई गई।
बुधवार दोपहर थानाधिकारी महावीरप्रसाद के नेतृत्व में हेड कांस्टेबल गोपाल लाल, कांस्टेबल परमवीर, कृष्णकुमार, दिनेश कुमार आदि मुखबिर से सूचना पर चमन चौराहा पहुंचे। वहां एक संदिग्ध युवक से पूछताछ की। उसने अपना नाम नंदराय निवासी दुर्गेश पुत्र भवानीशंकर प्रजापत बताया। तलाशी में उसके पास पांच ग्राम स्मैक मिली। पुलिस ने उसे गिरफ्तार कर एनडीपीएस एक्ट में मामला दर्ज किया। जांच काछोला थानाधिकारी दामोदर शर्मा करेंगे। जांच के बाद ही यह पता चलेगा कि वह स्मैक कहां से लाया तथा किसे देने जा रहा था। विदित रहे कि गत दिनों सुभाषनगर पुलिस ने भी रोडवेज स्टैंड से करीब पांच लाख की 50 ग्राम स्मैक सहित प्रतापगढ़ के युवक को पकड़ा था। वह भी भीलवाड़ा में सप्लाई देने आया था। पुलिस ने प्रतापगढ़ के सप्लायर को भी गिरफ्तार कर लिया था।
hin_Deva bho_Deva hin_Deva hin_Deva